system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Colțești, Alba.
assistant
Colțești, mai demult Sângeorgiu, (în  Torockószentgyörgy, în  Sankt Georgen) este un sat în comuna Rimetea din județul Alba, Transilvania, România.

Pe Harta Iosefină a Transilvaniei din 1769-1773 (Sectio 123), localitatea apare sub numele de „Sz. György” și “Thorotzko Szt.György”.

Lăcașuri de cult

Biserica romano-catolică
Thoroczkay György și soția sa Pekri Krisztina au adus în Colțești călugări franciscani, construind, începând cu anul 1727, pe dealul din partea de nord a localității un complex monahal compus dintr-o mănăstire, biserică și claustru. Biserica a fost incendiată în anul 1849. Pe același loc a fost construită în 1867 actuala biserică. Pe corul din capelă sunt expuse stemele familiilor Thoroczkay și Rudnyánszky. Fosta mănăstire, biserica și claustrul franciscan sunt înscrise pe lista monumentelor istorice din județul Alba elaborată de Ministerul Culturii și Patrimoniului Național din România în anul 2010 (LMI AB-II-a-A-00209, AB-II-m-A-00209.01 și AB-II-m-A-00209.02). Adresa complexului monahal: sat Colțești nr.170.

Biserica unitariană 
La mijlocul secolului al XVI-lea majoritatea populației satului a trecut la religia unitariană. În anul 1643 nobilul local Thoroczkay Zsigmond a construit turnul bisericii, fapt înscris pe o placă comemorativă incastrată în peretele dinspre stradă a turnului. Pe partea stângă a plăcii se vede stema familiei Thoroczkay. În anul 1703 satul, împreună cu toate bisericile (inclusiv cea unitariană) a fost incendiat, dar, prin efortul localnicilor, pagubele au fost după un timp înlăturate.

Biserica reformată 
Biserica a fost construită de nobilul Ferenc Thoroczkay în secolul al XVII-lea. A suferit numeroase distrugeri. În forma sa actuală a fost terminată abea în anul 1890. Deasupra intrării în biserică este incastrată o placă comemorativă. În interiorul bisericii se găsește stema grofului Thoroczkay Miklós.

Obiective turistice 

 Cetatea Trascăului, înscrisă pe lista monumentelor istorice din județul Alba, elaborată de Ministerul Culturii și Patrimoniului Național din România în anul 2010 (LMI AB-II-m-A-00208). Pe Harta Iosefină din 1769-73 apare cu numele “Altes Schloss” (“Vechiul Castel”).
Conacul Thoroczkay-Rudnyánszky
 Fosta Mănăstire Franciscană, Biserica Romano-Catolică a mănăstirii și Claustrul Franciscan (toate trei monumente istorice).
 Biserica Unitariană 
 Biserica Reformată-Calvină 
 Grădina statuară a lui Balázs Janó
 Muzeul de etnografie 
 Casa Brassai Sámuel
 Rezervația naturală Cheile Siloșului (3 ha).
 Cheile Vălișoarei

Personalități
 Sámuel Brassai, cunoscut polihistor

Note

Bibliografie

Vezi și 
 Cetatea Trascăului
 Castrul roman de la Colțești
 Scaunul Secuiesc al Arieșului
 Lista monumentelor istorice din județul Alba

Imagini

Legături externe 

 Pagina Primăriei
 Conacul Thoroczkai-Rudnyánszky din Colțești 
 Biserica Romano-Catolică cu fosta mănăstire franciscană 
 Monumente uitate (Colțești - Thoroczkai-Rudnyánszky) 
 Grădina istorică Thoroczkai-Rudnyánszky
 Colțești
 Informații despre cetatea din localitate
 Harta zonei
  Colțești, Cheile Plaiului și Cheile Siloșului (inclusiv harta)
  Culegerile de muzică populară din Colțești, Zenetudományi Intézet Hangarchívum, Hungaricana

Colțești, Rimetea
Colțești, Rimetea
Colțești, Rimetea
Colțești, Rimetea
Colțești, Rimetea
Colțești, Rimetea